laion/Wikipedia-Exotic huggingface dataset:
K-431

K-431 (במקור K-31) הייתה צוללת גרעינית בצי הסובייטי אשר קרתה בה תאונה גרעינית ב-10 באוגוסט 1985 .בזמן תדלוק הצוללת בולדיווסטוק. בזמן התדלוק התרחש פיצוץ ובו נהרגו עשרה בני אדם ו-49 נפגעו מהקרינה הגרעינית. טיים מגזין הגדיר את התאונה כאחד מהאסונות הגרעיניים החמורים בעולם. K-431 הושלמה ב-1965 כיחידה K-31, צוללת מסדרת אקו 2 בעלת שני כורים גרעיניים, כל אחד מהם בעל יכולת יצור של 70 מגה-וואט אשר עושים שימוש ב-20% אורניום מועשר כדלק. ב-10 באוגוסט 1985 הצוללת תודלקה בבסיס הצי הסובייטי ליד ולדיווסטוק. לאחר התדלוק, הוחלף מכסה מיכל הכור. המכסה הונח לא נכון והיה צורך להרימו שוב כאשר מוטות הבקרה מחוברים. כדי למנוע מהמכסה להתרומם יותר מדי - הייתה קורה ייעודית, אך הקורה לא הונחה נכון והמכסה עם מוטות הבקרה הורם גבוה מדי. בשעה 10:55 התרחש הפיצוץ, הפיצוץ הרס את המכונות, יצר חור בגוף הצוללת, והרס חלקית את צריף התדלוק. בעקבות הפיצוץ פרצה שרפה שכובתה לאחר 4 שעות. לאחר מכן החלה הערכה לזיהום רדיואקטיבי. רוב הנשורת הרדיואקטיבית נפלה במרחק של בין חמישים למאה מטרים מהצוללת, אך ענן של גז רדיואקטיבי וחומר חלקיקי הגיע למרחק של שישה קילומטרים צפונית-מערבית לצוללת. הערכות ראשוניות של שחרור החומרים הרדיואקטיביים היו 74 בקרל (2 Mci) של גזים אצילים ו-185 בקרל (5 Mci) של תוצרי ביקוע גרעיני אחרים, אך רובם היו איזוטופים. ככל הנראה, עשרה אנשי צוות נהרגו כתוצאה מהפיצוץ עצמו ולא מפגיעות הקשורות לקרינה. פגיעות קרינה אותרו אצל ארבעים ותשעה אנשים, כאשר עשרה מהם פיתחו תסמונת קרינה חריפה והם כללו בעיקר כבאים. מתוך 2,000 האנשים שהיו מעורבים בפעולות הניקיון, 290 מהם נחשפו לרמות גבוהות של קרינה. הפסולת שנאספה בפעולות הניקיון אוחסנה באתרי הטמנה זמניים. בגלל הקצב המהיר של פירוק החומרים ופעולות הניקיון, חלק ממתקני הנמל חזרו לפעילות ארבעה ימים לאחר הפיצוץ. חודשיים לאחר התאונה ירדו רמות הקרינה במים, ו-5–7 חודשים לאחר התאונה רמות הקרינה נחשבו לתקינות בכל אזור הרציף. הצוללת הפגועה נגררה ל-Pavlovsk Bay ונקשרה שם. "The Worst Nuclear Disasters". CNN (1998). Some sources confuse this submarine with K-314, a Project 671 or Victor I class submarine launched in 1972 and withdrawn from service after a reactor accident in December 1985.
וולפגנג פאול

וולפגנג פאול (10 באוגוסט 1913 - 7 בדצמבר 1993) היה פיזיקאי גרמני שפיתח את "מלכודת פאול", מלכודת היונים הראשונה שהומצאה. על המצאתו זו זכה בפרס נובל לפיזיקה לשנת 1989, אותו חלק עם נורמן רמזי והנס דמלט. וולפגנג פאול נולד בגרמניה ב-10 באוגוסט 1913. גדל והתחנך במינכן בה אביו כיהן כפרופסור לכימיה רפואית. את לימודיו האקדמאים החל באוניברסיטה הטכנית של מינכן, אך במהלכם עבר לאוניברסיטה הטכנית של ברלין בשנת 1934 ובה סיים את לימודי התואר הראשון בשנת 1937, תחת הנחייתו של הנס גייגר. את לימודיו לתארים מתקדמים החל באוניברסיטת קיל, ולאחר שגויס לשורות חיל האוויר הגרמני סיים את הדוקטורט שלו בשנת 1940 באוניברסיטה הטכנית של ברלין. במשך מספר שנים שימש כמרצה באוניברסיטת גטינגן יחד עם הנס קופרמן. היה פרופסור לפיזיקה ניסויית באוניברסיטת בון בה עבד משנת 1952 עד 1993. לאורך שנתיים, משנת 1965 עד 1967 היה מנהלה של המחלקה לפיזיקה גרעינית ב-CERN. בשנת 1957, פאול היה בין החותמים על "מניפסט גטניגן", מניפסט עליו חתמו 18 מדעני גרעין בולטים מגרמניה המערבית כנגד חימושו של צבא גרמניה המערבית בנשק גרעיני. שני בניו, סטפן פאול ולורנץ פאול הם פרופסורים לפיזיקה אף הם המרצים באוניברסיטאות הגדולות בגרמניה. מדיה וקבצים בנושא וולפגנג פאול בוויקישיתוף אתר האינטרנט הרשמי של וולפגנג פאול (באנגלית) וולפגנג פאול, באתר פרס נובל (באנגלית) וולפגנג פאול, באתר פרויקט הגנאלוגיה במתמטיקה וולפגנג פאול, באתר "Find a Grave" (באנגלית) וולפגנג פאול, באתר אנציקלופדיה בריטניקה (באנגלית)
הכל טום

הכל טום היא תוכנית אירוח בהנחיית טום באום, שהחלה את שידורה ב-2 באוגוסט 2015 בערוץ הילדים. העונה השנייה ששודרה החל מ-3 ביולי 2016. העונה השלישית ששודרה החל מ-2 ביולי 2017. התוכנית מבוססת על התוכנית "הבנים והבנות". מדי פרק טום באום אירח שני מתמודדים מהתוכנית "הבנים והבנות" (בן ובת). טום ראיין את המתמודדים ושאל אותם שאלות על הפרק של הבנים והבנות ששודר באותו יום. הפרקים של הבנים והבנות שודרו בסמוך לתוכנית, כך שהתוכנית הייתה המשך וסיכום לפרק ששודר. התוכנית ממשיכה גם אחרי סיום העונה של הבנים והבנות. במקום מתמודדים טום מארח סלבריטאים ולפעמים גם אחים. בתחילת כל פרק יש קטע קצר שבו מצולם טום באום כשהוא מדבר כל פעם על נושא אחר. אחרי קטע זה יש פינה מתחלפת: לפעמים טום מציג סרטונים מהאינטרנט שהוא אהב (בעיקר סרטונים מצחיקים). לפעמים טום מגיש במקום זה את הפינה משטרת האינסטגרם שבה מבקר תמונות של משתמשי אינסטגרם שהם עוקבים שלו. אחרי זה, הוא מארח כל פעם סלבריטאי ומראיין אותו. היו מספר מקרים שבהם טום אירח אחים במקום סלבריטאים. האחים התחרו ביחד כדי לזכות בפרסים. החוקים בתחרות אינם קבועים - טום קובע מי מנצח לפי איך שהוא רוצה. מאז 2017 אדל בספלוב מגישה פינה יומית בתוכנית. "הכל טום", במיזם "אישים" לתיעוד היצירה הישראלית
K-56

K-56 הייתה צוללת גרעינית מפרויקט 675 (על פי קוד דיווח נאט"ו: צוללת מסדרת אקו 2) של הצי הסובייטי. היא הוכנסה לשירות בצי האוקיינוס השקט. ב-13 ביוני 1973 השלימה הצוללת מבחני שיגור לטילי שיוט מסוג SS-N-3 Shaddock בים יפן והייתה בדרכה חזרה לנמל בליווי אוניית הטילים הסובייטית Vladivostok. על סיפון הצוללת היו 36 אורחים: קצינים, טכנאים אזרחיים מסנקט פטרבורג  וצוות מהצוללת האחות K-23, כולם שהו במדור השני בצוללת. בשעה 01:00 בערך, צוות הניווט הבחין באמצעות המכ"ם במגע על פני המים כ-75 קילומטרים קדימה, אשר נע לעברם במהירות 9 קשר. מאחר שזה היה המגע היחיד והואיל ויעברו כמעט שעתיים עד שהצוללת והעצם יהיו קרובים אחד לשני, הקפטן לא היה מודאג. המכ"ם של הצוללת עבד בעוצמה מלאה במשך כל היום לטובת טילי השיוט והיה זקוק לתחזוקה, מצב אשר דרש להעביר אותו "המתנה חמה". הקפטן נתן אישור לטפל במכ"ם והסתמך על תצפיות לזיהוי סכנות. שעתיים מאוחר יותר, המכ"ם הופעל מחדש וזוהו מיד 4 עצמים. 3 דקות לאחר מכן, התצפיות זיהו את אורות הניווט של הספינות. הקפטן הורה על פעולת התחמקות, אך שתי דקות מאוחר יותר, ספינת המחקר Academician Berg ששטה במהירות 9 קשר, פגעה ב-K-56 ויצרה בה חור בגודל 4 מטרים במדור הראשון והשני. הקצינים במדור השני סגרו את הדלתות האטומות למים במטרה למנוע את הצפת המדורים. כאשר מי הים הגיעו לסוללות, רבים מהקצינים והאזרחים במדור השני נהרגו מגז כלור. 22 המלחים במדור הראשון הצליחו להשתלט על ההצפה ושהו בכיס אוויר עד שהקפטן על עם הצוללת וייצב אותה על שרטון. ביום למחרת, ספינות הצלה הרימו את הצוללת מהשרטון וגררו אותה לנמל. ועדת החקירה קבעה כי ההתנגשות של Academician Berg עם K-56 הייתה "תאונת ניווט עם תוצאות חמורות". בתאונה נהרגו 27 אנשים: מומחה אזרחי, 16 קצינים, 5 נגדים ו-5 מלחים. תיאור האירוע
Where No Life Dwells

Where No Life Dwells (מאנגלית: במקום בו לא שוכנים חיים) הוא אלבום הבכורה של להקת הדת' מטאל השוודית אנלישד. האלבום יצא לאור במאי של שנת 2001. כל השירים נכתבו והולחנו על ידי אנלישד. אנלישד ג'וני הדלונד - שירה, גיטרה בס פרדריק לינדגרן - גיטרה תומאס אולסון - גיטרה אנדרס שולץ - תופים מידע על האלבום Where No Life Dwells באתר MusicBrainz האלבום באתר Encyclopaedia Metallum הגרסה המחודשת של האלבום באתר Discogs האלבום באתר הרשמי של הלהקה ביקורת על האלבום באתר Allmusic ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
ברוסטר

האם התכוונתם ל... ג'ורדנה ברוסטר – שחקנית קולנוע אמריקאית דייוויד ברוסטר – פיזיקאי סקוטי פאג'ט ברוסטר – שחקנית אמריקאית זווית ברוסטר – זווית שבה אין החזרה ברוסטר (אוהיו) – עיר במדינת אוהיו ארצות הברית
Shadows in the Deep

Shadows in the Deep (מאנגלית: צללים במעמקים) הוא האלבום השני של להקת הדת' מטאל השוודית אנלישד. האלבום יצא לאור במאי של שנת 1992. כל השירים נכתבו והולחנו על ידי אנלישד, למעט שיר 5. אנלישד ג'וני הדלונד - שירה, גיטרה בס פרדריק לינדגרן - גיטרה תומאס אולסון - גיטרה אנדרס שולץ - תופים מידע על האלבום Shadows in the Deep באתר MusicBrainz האלבום Shadows in the Deep באתר Discogs האלבום באתר Encyclopaedia Metallum האלבום באתר הרשמי של הלהקה ביקורת על האלבום באתר Allmusic ביקורת על האלבום באתר Metalstorm ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
Across the Open Sea

Across the Open Sea (בעברית: ברחבי הים הפתוח) הוא האלבום השלישי של להקת הדת' מטאל השוודית אנלישד. האלבום יצא לאור באוקטובר של שנת 1993. כל השירים נכתבו והולחנו על ידי אנלישד, למעט שיר 10. אנלישד ג'וני הדלונד - שירה, גיטרה בס פרדריק לינדגרן - גיטרה תומאס אולסון - גיטרה אנדרס שולץ - תופים מידע על האלבום Across the Open Sea באתר MusicBrainz מידע על האלבום Across the Open Sea באתר AllMusic האלבום Across the Open Sea באתר Discogs האלבום באתר Encyclopaedia Metallum האלבום באתר הרשמי של הלהקה ביקורת על האלבום באתר Allmusic ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
K-8

K-8 (ברוסית: "проекта 627А "Кит; פרויקט 627A "קיט") הייתה צוללת גרעינית מסדרת נובמבר של הצי הצפוני אשר טבעה ב-12 באפריל 1970 במפרץ ביסקאיה, כשעל סיפונה כלי הנשק הגרעיניים שלה. שרפה שפרצה ב-8 באפריל נטרלה את הצוללת והיא נגררה בים סוער. 52 אנשי צוות נהרגו בניסיון להציל את כלי השיט מטביעה. ב-13 באוקטובר 1960, במהלך פעילות בים ברנץ, התרחשה פריצה בצינור גנרטור הקיטור וכתוצאה מכך אבד נוזל קירור. בעוד הצוות פעל לאספקת חירום של מי קירור לכור במטרה למנוע התכה של הכור, דלפו כמויות גדולות של גז רדיואקטיבי וזיהמו את כלי השיט. רמת הרדיואקטיביות לא הייתה ידועה מכיוון שציוד המדידה לא היה מסוגל למדוד בקנה מידה כה גדול. שלושה מאנשי הצוות סבלו מנזקי קרינה הנראים לעין, ורבים מאנשי הצוות נחשפו לרמות קרינה של עד 2 Sv. במהלך תרגיל צבאי ימי גדול שנערך ב-8 באפריל 1970 סבלה K-8 משריפות בשני מדורים בו זמנית. השרפה התפשטה במערכת האוורור בעקבות קצר חשמלי במדורים 3 ו-7, בזמן שהצוללת הייתה בעומק 120 מטרים. שני הכורים הגרעיניים כובו. הקפטן הורה לכל הצוות לנטוש את הצוללת אך ביטל את הפקודה ברגע שהגיעה גוררת. 52 אנשי צוות, כולל הקפטן סוולוד בסינוב עלו בחזרה על הצוללת שנגררה, אך זו טבעה בים הסוער בזמן שנגררה במפרץ ביסקאיה שבאוקיינוס האטלנטי. היה זה האובדן הראשון של צוללת גרעינית סובייטית. 8 אנשי צוות כבר נהרגו בעקבות נעילת מדורים מסוימים למניעת ההצפה והתפשטות האש. כל אנשי הצוות שעלו בחזרה נהרגו כתוצאה מהרעלת פחמן דו-חמצני והצפות במהלך 80 השעות בהן שהתה במזג אוויר סוער. 73 אנשי צוות שרדו. K-8 טבעה ושקעה לעומק 4,680 מטרים, כאשר מתוך 24 הטורפדו שהיו על סיפונה ארבעה נשאו ראשי נפץ גרעיניים.
גבעת פרימרוז

גבעת פרימרוז (באנגלית: Primrose Hill) היא גבעה המצויה בצידו הצפוני של ריג'נטס פארק שבלונדון. בדומה לריג'נטס פארק, הייתה גם הגבעה חלק מהשטח שהוכרז כרכוש הכתר על ידי הנרי השמיני. השטח הוכרז שטח ציבורי פתוח בחוק של הפרלמנט הבריטי בשנת 1842. בספרו של ה. ג'. וולס, מלחמת העולמות, גבעת פרימרוז היא האתר האחרון בו חנו בני המאדים. בספר "מאה ואחד דלמטים" נוהגים הדלמטים לטייל על הגבעה. בספר מלונדון באהבה העלילה מתרחשת בין השאר בגבעת פרימרוז מדיה וקבצים בנושא גבעת פרימרוז בוויקישיתוף אתר האינטרנט הרשמי של גבעת פרימרוז בארכיון האינטרנט גבעת פרימרוז ופארק ריג'נט בספרות
דריו וידושיץ'

דאריו וידושיץ' (נולד ב-8 באפריל 1987) הוא כדורגלן עבר אוסטרלי ששיחק בעמדת הקשר. וידושיץ' נולד באוסייק, יוגוסלביה (כיום קרואטיה), אביו היה שחקן כדורגל. בגיל שנה עברה משפחתו לאוסטרליה, אחרי שאביו קיבל הצעה לשחק בליגת העל האוסטרלית. אחרי שאביו פרש מכדורגל הוא שימש כמאמן בקבוצת ילדים מקומית, בה שיחק וידושיץ'. אחרי שהרשים בה, קיבל מלגה לשחק במכון הספורטיבי של אוסטרליה וכעבור חצי שנה חתם בבריסביין רואר. הוא ערך את הופעת הבכורה שלו כבר במחזור הראשון, בה גם הבקיע את שער הבכורה שלו בקריירה. באותה עונה וידושיץ' הפך לכדורגלן הראשון שכובש צמד במשחק בליגה האוסטרלית כאשר טרם מלאו לו 21 שנים. ב-22 במרץ 2007 חתם וידושיץ' בנירנברג הגרמנית והוא הצטרף לקבוצה בתום עונת 2006/2007. בעונת הבכורה שלו במועדון, שותף רק ב-4 משחקי ליגה. בעונה שלאחר מכן שותף ב-12 משחקים, כבש 3 שערים ובתום העונה חגג עם המועדון עלייה לבונדסליגה. ב-19 בינואר 2010 הושאל לדיסבורג עד לתום העונה. בינואר 2011 הושאל לארמיניה בילפלד עד לסיום העונה. ביולי 2011 חזר לאוסטרליה כאשר חתם באדלייד יונייטד. ב-26 באוגוסט 2013 חתם לשנתיים בפ.צ. סיון תמורת 700 אלף דולר אוסטרלי. ב-21 בספטמבר 2015 חזר שוב לאוסטרליה כאשר חתם בוסטרן סידני וונדררס. ב-22 ביוני 2016 חתם בליאונינג ווהווין מליגת העל הסינית. ב-17 בפברואר 2017 חתם בסאנגנם מליגת העל של קוריאה הדרומית. ב-4 באוגוסט 2017 חתם בוולינגטון פיניקס בה אביו שימש כעוזר מאמן. ב-20 בדצמבר שוחרר מהקבוצה לאחר עזיבת אביו. ב-29 בדצמבר 2017 חתם במלבורן סיטי. בצעירותו שיחק וידוסיץ' בנבחרת הצעירות של אוסטרליה. לאחר שנשאר מחוץ לסגל הנבחרת לקראת אולימפיאדת בייג'ינג (2008), הועלת האפשרות שהוא ייצג את נבחרת קרואטיה אך בסופו של דבר הוא החליט לייצג את אוסטרליה. ב-17 ביוני 2009 הוא ערך את הופעת הבכורה שלו עבור הנבחרת במשחק במסגרת מוקדמות מונדיאל 2010 נגד יפן. ב-24 במאי 2010 הבקיע את שער הבכורה שלו בנבחרת בניצחון 1-2 נגד ניו זילנד. וידוסיץ' השתתף עם הנבחרת במונדיאל 2010 ומונדיאל 2014. מדיה וקבצים בנושא דריו וידושיץ' בוויקישיתוף אתר האינטרנט הרשמי של דריו וידושיץ' דריו וידושיץ', באתר Transfermarkt דריו וידושיץ', באתר Fussballdaten.de (בגרמנית) דריו וידושיץ', באתר Soccerway דריו וידושיץ', באתר WorldFootball.net דריו וידושיץ', באתר National Football Teams דריו וידושיץ', באתר FootballDatabase.eu פרופיל המאמן, באתר Transfermarkt
ז'אנג צ'נגדונג

הרפובליקה העממית של סין זהו שם סיני; שם המשפחה הוא ז'אנג. ז'אנג צ'נגדונג (נולד ב-9 בפברואר 1989) הוא כדורגלן סיני המשחק בבייג'ינג גואואן בעמדת החלוץ. ז'אנג התחיל את הקריירה שלו בקבוצת הילדים של ליאוניג ווהווין בה שיחק עד שסיים את גיל הנוער. במהלך התקופה בה שיחק במחלקת הנוער יצא למבחנים במילאן שבסופם חזר למולדתו. ב-21 במאי 2006 ערך את הופעת הבכורה שלו בקבוצה הבוגרת בהפסד 0–5 נגד שאנדונג לואן. באותה עונה מיעט לשחק, ובעונה שלאחר מכן הפך לשחקן מפתח. בתום עונת 2008 ירדה קבוצתו לליגה השנייה והוא שוחרר מהמועדון. ב-23 בספטמבר 2009 חתם במאפרה הפורטוגלית. במדי מאפרה הוא כבש 4 שערים ב-24 הופעות, ובנוסף לכך הוא גם הבקיע שלושער בהפסד 3–4 נגד ספורטינג ליסבון בגביע הפורטוגזי. ב-11 באוגוסט 2010 הושאל ללייריה מהליגה הראשונה עם אופציה לרכישה בסיום העונה. ב-1 באוקטובר הבקיע את שער הבכורה שלו במשחק הליגה נגד אקדמיקה דה קוימברה. בינואר 2011 נפצע בעצם כף הרגל, דבר שהשבית אותו ל-4 חודשים. ב-11 ביולי 2011 הצטרף בהשאלה לביירה מאר ובתום העונה חזר למאפרה. באוגוסט 2012 הושאל לאיינטרכט בראונשווייג מהבונדסליגה השנייה עד לסיום העונה והיה שותף לחזרה של המועדון לבונדסליגה אחרי 28 שנים של היעדרות. ב-22 ביולי שוחרר ממאפרה וחזר לליגה הסינית כאשר חתם בבייג'ינג גואואן. ב-21 ביולי 2015 הושאל לראיו ואיקאנו ובכך הפך לסיני הראשון שמשחק בליגה הספרדית. ב-3 במרץ 2010 ערך את הופעת הבכורה שלו בנבחרת סין במשחק ידידות נגד פורטוגל. ז'אנג השתתף עם הנבחרת בגביע אסיה בכדורגל 2015. מדיה וקבצים בנושא ז'אנג צ'נגדונג בוויקישיתוף ז'אנג צ'נגדונג, באתר Transfermarkt ז'אנג צ'נגדונג, באתר Soccerway ז'אנג צ'נגדונג, באתר BDFutbol ז'אנג צ'נגדונג, באתר WorldFootball.net ז'אנג צ'נגדונג, באתר National Football Teams ז'אנג צ'נגדונג, באתר FootballDatabase.eu
חואן קרלוס ואלרון

חואן קרלוס ואלרון סנטנה (בספרדית: Juan Carlos Valerón Santana, נולד ב-17 ביוני 1975) הוא כדורגלן עבר ספרדי ששיחק בעמדת הקשר. ואלרון נודע בשל תקופותיו בלאס פאלמס ובדפורטיבו לה קורוניה, והוא שיחק גם בנבחרת ספרד. במהלך הקריירה שלו הוא סבל מפציעות רבות. ואלרון התחיל את הקריירה שלו בארגינגין, מועדון המייצג את עיר הולדתו ובגיל 15 הצטרף לקבוצת הנוער של לאס פאלמס. ב-31 באוגוסט 1997 הוא ערך את הופעת הבכורה שלו בקבוצה הבוגרת של המועדון בניצחון 1-2 נגד ולנסיה. שנה לאחר מכן חתם במאיורקה מליגת העל עימה הגיע לגמר גביע אירופה למחזיקות גביע. כעבור עונה אחת, חתם באתלטיקו מדריד במדיה שיחק שנתיים והפך עד מהרה לשחקן מוביל. בתום עונת 1999/2000 ירד המועדון לליגה השנייה וואלרון החליט לעזוב את המועדון וחתם בדפורטיבו לה קורוניה. גם בלה קורוניה, הפך ואלרון עד מהרה לשחקן מוביל. בינואר 2006 התחילה מכת הפציעות ממנה סבל ואלרון. כעבור שנה סבל מפציעה בברך והוא חזר למגרשים רק ב-27 בינואר 2008 בניצחון 1-3 נגד ריאל ואיאדוליד. לאחר הפציעה התקשה ואלרון לייצב את מעמדו כשחקן הרכב. אולם לאחר שלה קורוניה ירדה לליגה השנייה בתום עונת 2010/2011, חזר ואלרון להרכב הקבוצה בשנה שלאחר מכן והיה שחקן משמעותי בעונת החזרה של המועדון לליגת העל. ב-14 ביולי 2013 חזר ואלרון ללאס פאלמס כאשר חתם על חוזה לעונה אחת עם אופציה לעוד עונה. ואלרון היה שותף לחזרה של המועדון לליגת העל בתום עונת 2014/2015 אחרי 13 עונות בליגות הנמוכות. בתום עונת 2015/2016 פרש מכדורגל. ואלרון היה שחקן בנבחרת הצעירה של ספרד עימה זכה באליפות אירופה בכדורגל עד גיל 21 - 1998. ב-18 בנובמבר 1998 ואלרון ערך את הופעת הבכורה שלו בנבחרת הבוגרת בתיקו 2-2 נגד איטליה. ב-2 ביוני 2002 הוא הבקיע את שער הבכורה שלו בנבחרת בניצחון 1-3 נגד סלובניה במסגרת מונדיאל 2002. ואלרון השתתף עם הנבחרת ביורו 2000, מונדיאל 2002 ויורו 2004. ב-26 במרץ 2005 הוא ערך את הופעתו האחרונה במדי הנבחרת שהסתיימה בניצחון 1-3 נגד סין. לזכותו של ואלרון 46 הופעות ו-5 שערים במדי הנבחרת. דפורטיבו לה קורוניה הסופר קאפ הספרדי: 2000, 2002 גביע המלך הספרדי: 2001/2002 גביע האינטרטוטו: 2008 הליגה הספרדית השנייה בכדורגל: 2011/2012 נבחרת ספרד הצעירה אליפות אירופה בכדורגל עד גיל 21: 1998 אישיים תחרות השחקן ההוגן בספרד: 2008/2009 חואן קרלוס ואלרון, באתר Transfermarkt חואן קרלוס ואלרון, באתר Soccerway חואן קרלוס ואלרון, באתר BDFutbol חואן קרלוס ואלרון, באתר WorldFootball.net חואן קרלוס ואלרון, באתר National Football Teams חואן קרלוס ואלרון, באתר FootballDatabase.eu פרופיל המאמן, באתר Transfermarkt
דוד ליפשיץ (רב)

הרב דוד ליפשיץ (ה'תרס"ו, 1906 – ט' בתמוז ה'תשנ"ג, 28 ביוני 1993) היה רב וראש ישיבה ליטאי-אמריקאי. רבה האחרון לפני השואה של העיר סובאלק, מראשי "אגודת הרבנים דארצות הברית וקנדה", ראש ישיבת רבינו יצחק אלחנן בניו יורק, וראש ארגון "עזרת תורה". נולד במינסק לאיטל ולרב יעקב אריה ליפשיץ, בנו של רבי שלמה זלמן ליפשיץ איש גרודנה מחבר "עולת שלמה" על סדר קדשים ונשיא כולל הורדנה. במינסק למד ב"חדר מתוקן" אצל חיים דוד רוזנשטיין; עמו למד בנו של רוזנשטיין, אברהם אבן-שושן. השניים חיברו בילדותם פירוש לספר משלי בשם "טל ילדות". בראשית שנות ה-20 של המאה ה-20 למד אצל רבי שמעון יהודה שקופ בישיבת שער התורה בגרודנה, ואחריה בישיבת מיר בה היה מקורב לרב אליעזר יהודה פינקל ולמשגיח רבי ירוחם ליבוביץ. נישא לציפורה חוה בתו של הרב יוסף יוסלביץ', רבה של סובאלק ועם פטירתו הפתאומית של חמיו בגיל 56 בשנת 1935 התמנה כרבה של העיר. הצליח להימלט עם פרוץ מלחמת העולם השנייה והיגר לארצות הברית, בה עמד בראש "ועד העזרה לפליטי סובאלק והסביבה". בתחילת ימיו בארצות הברית כיהן כראש ישיבת "בית מדרש לתורה" בסקוקי, שיקגו. בהמשך כיהן כראש ישיבה בישיבת רבינו יצחק אלחנן ומשנת 1956 כחבר הנשיאות של "אגודת הרבנים באמריקה ובקנדה". כיהן גם כנשיא של ארגון "עזרת תורה" של אמריקה בישראל. בשנת תשמ"ט הוציא את הספר מנחת יוסף, מתוך כתבי יד של חותנו. הרב ליפשיץ נפטר ט' בתמוז ה'תשנ"ג, 28 ביוני 1993. הוא הועלה לקבורה בישראל ונטמן בחלקת הרבנים בהר המנוחות בירושלים. לרב ליפשיץ היו שלוש בנות: בתו הגדולה שולמית, נקראה על שם סביו הרב שלמה זלמן ליפשיץ, ונישאה לרב נתן קמינצקי בנו של הרב יעקב קמינצקי בתו חיה נישאה לרב ד"ר חיים אייזיק וקסמן, בנו של הרב ניסן וקסמן בתו שרה איטל נישאה לרב בנימין משה שטיין, בנו של רבי חיים שטיין מדיה וקבצים בנושא דוד ליפשיץ בוויקישיתוף אשר זלקא ראנד (עורך), "הרב ר' דוד ליפשיץ שליט"א", תולדות אנשי שם ח"א, ניו יורק, תש"י, עמ' 76–77, באתר היברובוקס הרב דוד ליפשיץ: תולדותיו ופרשת חייו, בראש "תהלה לדוד" ספר שיחות מוסר מכתבי תלמידיו, ניו יורק תשנ"ד, באתר היברובוקס הרב דוד ליפשיץ באתר ישיבה יוניברסיטי (כולל קישורים למידע נוסף) (באנגלית) מספריו שיעורי רבי דוד ליפשיץ: על מסכת חולין, ניו יורק, תשנ"ג, באתר היברובוקס שיעורי רבי דוד ליפשיץ: על מסכתות גיטין קידושין ומכות, ניו יורק, תשנ"ה, באתר היברובוקס תהלה לדוד: שיחות מוסר בענייני ימים נוראים, חנוכה, פורים ופסח, ניו יורק, תשנ"ד, באתר היברובוקס דוד בן יעקב אריה ליפשיץ (1906-1993), דף שער בספרייה הלאומית מבוא להוצאה החדשה של עולת שלמה, ירושלים תש"ע. ספר קהילת סובאלק ובנותיה, בערכו, עמוד 146.
דוד ליפשיץ

האם התכוונתם ל... דוד ליפשיץ (רב) – רב ליטאי אמריקאי, רבה האחרון של סובאלק, ראש ישיבת רבינו יצחק אלחנן דוד ליפשיץ (תסריטאי) – תסריטאי ואיש טלוויזיה ישראלי דוד ליפשיץ (מוזיקאי) – זמר ומפיק מוזיקלי, יוצר האלבום "פנים אל פנים". דוד ליבשיץ – איש ציבור ישראלי שכיהן כחבר הכנסת (מכונה לעיתים ליפשיץ) ".
הוגו ויאנה

הוגו מיגל פרירה גומש ויאנה (בפורטוגזית: Hugo Miguel Ferreira Gomes Viana; ‏נולד ב־15 בינואר 1983) הוא כדורגלן עבר פורטוגזי ששיחק בעמדת הקשר. בעברו שיחק ויאנה בנבחרת פורטוגל. ויאנה התחיל את הקריירה המקצועית שלו במחלקת הנוער של ספורטינג ליסבון ובגיל 18 עלה לקבוצה הבוגרת. בתום עונה אחת בה שיחק 26 משחקים הוא זכה עם המועדון בדאבל ובנוסף זכה בתואר "הכדורגלן הצעיר של השנה באירופה". בקיץ 2002 נמכר לניוקאסל יונייטד תמורת 12 מיליון אירו. בעונתו הראשונה בניוקאסל, הצליח להשתלב והבקיע 4 שערים בכל המסגרות. בעונה שלאחר מכן לא הצליח לתפוס את מקומו ובתום העונה הושאל בחזרה לספורטינג ליסבון. בעונתו כמושאל הגיע עם ספורטינג לגמר גביע אופ"א בה הפסידה ספורטינג לצסק"א מוסקבה. בתחילת עונת 2005/2006 חתם בולנסיה. לאחר שתי עונות בוולנסיה, באוגוסט 2007 הושאל לאוסאסונה. עוד לפני שרשם את הופעת הבכורה שלו, נפצע ונעדר כ-4 חודשים. בתום העונה חזר לוולנסיה, אך שיחק רק ב-6 משחקים בלבד בכל המסגרות. ב-31 ביולי 2009 הושאל לספורטינג בראגה לעונה אחת. כבר במשחק הבכורה שלו הבקיע את שער הבכורה שלו במועדון. ויאנה היה שותף לעונה הטובה ביותר של המועדון שהסתיימה במקום השני. בתום העונה חתם בבראגה בהעברה חופשית, והגיע עם הקבוצה עד לגמר הליגה האירופית 2011, שם נוצחה 0–1 על ידי בת ארצה פורטו. ב-5 ביוני 2013 עזב ויאנה את אירופה לראשונה בקריירה שלו וחתם באל-אהלי דובאי מליגת העל של איחוד האמירויות הערביות. כעבור שנה וחצי חתם באל-וואסל. ב-13 באוקטובר 2016 פרש מכדורגל. ב-14 בנובמבר 2001 ויאנה ערך את הופעת הבכורה שלו בנבחרת פורטוגל במשחק ידידות בו ניצחה פורטוגל 5–1 את אנגולה. ב-12 באוקטובר 2005 הוא הבקיע את שער הבכורה שלו בנבחרת בניצחון 3–0 נגד לטביה במסגרת מוקדמות מונדיאל 2006. ויאנה השתתף עם הנבחרת במונדיאל 2002, אולימפיאדת אתונה (2004), מונדיאל 2006 ויורו 2012. ב-14 בנובמבר 2012 ערך ויאנה את הופעתו האחרונה בנבחרת בתיקו 2-2 נגד גבון. ספורטינג ליסבון אליפות פורטוגל: 2001/2002 הגביע הפורטוגזי: 2001/2002 ספורטינג בראגה גביע הליגה הפורטוגזי: 2012/2013 אל-אהלי הסופר קאפ של איחוד האמירויות הערביות: 2013 ליגת העל של איחוד האמירויות הערביות: 2013/2014 גביע הליגה של איחוד האמירויות הערביות: 2014 הוגו ויאנה, באתר Transfermarkt הוגו ויאנה, באתר Soccerway הוגו ויאנה, באתר BDFutbol הוגו ויאנה, באתר WorldFootball.net הוגו ויאנה, באתר National Football Teams הוגו ויאנה, באתר FootballDatabase.eu פרופיל המאמן, באתר Transfermarkt
ורטה (פולין)

ורטה (בפולנית: Warta; ביידיש: דווארט) היא עיירה במחוז שיירדז שבפרובינציית לודז' בפולין, על נהר ורטה, בה התקיימה עד השואה קהילה יהודית גדולה. האזכור הראשון של ורטה הוא משנת 1255, ובהמשך קיבלה זכויות עיר. דליקות רבות שפרצו בעיירה מהמאה ה-16 ועד המאה ה-19 האטו את התפתחותה, וכן פלישת האימפריה השוודית באמצע המאה ה-17. יהודים ראשונים ישבו בוורטה במחצית הראשונה של המאה ה-16, ובית כנסת ראשון נבנה בה בשנת 1534. במשך השנים סבלו יהודי העיירה מנטל מיסים גבוה שהוטל עליהם ומהגבלות מגורים ותעסוקה ביישוב. בתחילת מלחמת העולם הראשונה פרעו הקוזקים ביהודי העיירה, תוך ביצוע מעשי אונס, שוד ורצח. בין מלחמות העולם התגברה בעיירה הפעילות הציונית, תוך קיום תנועות נוער ציוניות וקיבוץ הכשרה, לצד פעילות של אגודת ישראל. בתקופה זו נמנו בעיירה כ-2,000 יהודים, כמחצית מתושביה. בימים הראשונים לכיבוש העיירה בידי הגרמנים בספטמבר 1939, ריכזו אלו את יהודיה בכיכר השוק בעיירה, והתעללו בהם בפומבי. בהמשך, הוקם בעיירה יודנרט, אשר נצטווה לספק לגרמנים עובדים יהודים לעבודות כפייה, וכן תשלומי כופר. בפברואר 1940 רוכזו יהודי העיירה בגטו שהוקם בה, ובינואר 1941 החלו להישלח יהודים מהגטו למחנות עבודה באזור פוזנן. כעונש על שליחת חבילות מזון בכמות גדולה משהותרה לעובדים במחנות, נתלו בפומבי ב-5 במאי 1942 עשרה מנכבדי הקהילה בעיירה, ובהם ראש היודנרט. ב-27 ביולי 1942 נתלו בפומבי 13 יהודים נוספים מהגטו. ב-24 באוגוסט 1942 רוכזו כ-2,400 יהודי גטו ורטה, והובלו לכנסייה ולמנזר, בהם הוחזקו מספר ימים. בזמן זה נרצחו מספר יהודים במקום. לאחר מכן, נערכה ביהודי העיירה סלקציה - כ-400 מהם שולחו לעבודות כפייה בגטו לודז', והיתר שולחו למחנה ההשמדה חלמנו. מדיה וקבצים בנושא ורטה בוויקישיתוף אתר האינטרנט הרשמי של ורטה ורטה באתר מרכז מורשת יהדות פולין ורטה (Warta), באנציקלופדיה של הגטאות, באתר יד ושם "ורטה", באתר השטעטל הווירטואלי "ורטה (פולין)", באתר JewishGen (באנגלית) אוולין צגנהאגן, ורטה, אנציקלופדיה של המחנות והגטאות (כרך II, חלק A, עמ' 111–113), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
מרדכי קידר

האם התכוונתם ל... מרדכי קידר (איש מודיעין) (1929–2021) – פושע ואיש מודיעין שנודע בשם "האסיר איקס" מרדכי קידר (מזרחן) (יליד 1952) – מזרחן ומרצה באוניברסיטת בר-אילן, סא"ל במיל' באגף המודיעין של צה"ל
סאו קונרדו

סאו קונרדו היא שכונה אמידה בדרום ריו דה ז'ניירו. השכונה שוכנת בין השכונה בארה דה טיז'וקה לשכונה לבלון. סאו קונרדו ידועה באזור הגלישה אווירית שלה, קניון האופנה הכולל למעלה מ-150 חנויות מעצבים בין-לאומיים ומסלול הגולף שלה. השכונה כוללת מבנייני מגורים, מועדוני לילה ומסעדות. הר שני האחים שנראה הרבה בסרטים, סדרות טלוויזיה וגלויות מהעיר, מפריד בין החלק הדרומי של ריו דה ז'ניירו לבין סאו קונרדו. במשך שנים הייתה השכונה מקום מאוד יקר ומבוקש בריו, סלבריטאים רבים התגוררו בה כגון שושה ואחרים. מחירי הדיור בשכונה הם מהגבוהים ביותר בדרום אמריקה. מדיה וקבצים בנושא סאו קונרדו בוויקישיתוף סאו קונרדו באתר rio.com (באנגלית)